A határozat hangsúlyozza az EBB külső tevékenysége és az Unió külső politikái, programjai és eszközei közötti szoros kapcsolatot, és érdemes megjegyezni, hogy az EBB 2015-ben is szorosan együttműködött a Bizottsággal és az Európai Külügyi Szolgálattal (EKSZ) az EBB műveletei és az Unió külső politikái közötti konzisztencia és koherencia erősítése érdekében. Ebben az összefüggésben a Bizottság az EBB-vel együtt és az EKSZ-szel konzultálva frissítette a regionális technikai operatív iránymutatást (a továbbiakban: iránymutatás), amelyet 2015 májusában eljuttatott a Parlamenthez és a Tanácshoz. Az iránymutatás az uniós garancia melletti, a 2014–2020 közötti időszakban nyújtott EBB-műveletekre vonatkozik. Az iránymutatás útmutatást nyújt a tekintetben, hogy miként hozhatók összhangba a különböző régiókban végrehajtott EBB-műveletek az uniós szakpolitikákkal, programokkal és eszközökkel.

2015-ben, az ReM alkalmazásának negyedik évében az EBB ReM-alapú értékelése megállapította, hogy a megbízatás hatálya alá tartozó régiókban aláírt új műveletek 100%-a várhatóan kiválóan vagy jól járulnak hozzá a megbízatásban megfogalmazott célkitűzésekhez. Az új projektek mintegy 88 %-a várhatóan ugyancsak kiválóan vagy jól teljesít majd a projekt várt hatása, minősége és megfelelősége tekintetében. Az új projektek több mint 80 %-a esetében magas vagy jelentős EBB-addicionalitásról beszélhetünk. Az EBB honlapján hamarosan olvasható lesz az EBB Unión kívüli műveletekről szóló, 2015-re vonatkozó saját jelentése (amely az AKCS- és a TOT-országokban végrehajtott műveleteket is tartalmazza).

Az EBB újfent bizonyította az uniós éghajlat-politika támogatása iránti elkötelezettségét. Az EBB Igazgatótanácsa 2015 szeptemberében az Unión belüli és kívüli tevékenységére egyaránt irányadó éghajlatváltozással kapcsolatos stratégiát fogadott el. A határozat hatálya alá tartozó régiókra vonatkozóan aláírt EBB-műveletek továbbra is jóval meghaladták a határozatban megállapított 25 %-os határértéket. A 2014 és 2020 közötti megbízatás időszaka alatti éghajlat-politikai műveletek összesített aránya 2015 végére elért a 35 %-ot. 2015-ben 2,1 milliárd EUR-t hiteleztek a külső hitelezési megbízatás alá tartozó régiókban az éghajlat-politika céljára. Ázsia jelentősen hozzájárul ehhez a célkitűzéshez, mivel az éghajlat-politikát elsődleges prioritásként határozták meg erre a régióra nézve.

A 2014. április 16-i 466/2014/EU európai parlamenti és tanácsi határozat (a továbbiakban: a határozat) értelmében az Európai Unió garanciát nyújt (a továbbiakban: az uniós garancia) az Európai Beruházási Banknak (EBB) az Unión kívüli projekteket támogató, 2014–2020 közötti időszakban aláírt finanszírozási műveletek veszteségeinek fedezésére. E határozat előírja, hogy a Bizottság – az EBB éves jelentései alapján – évente tegyen jelentést az EBB uniós garancia alá tartozó külső tevékenységeiről. A 2014–2020 közötti időszakra vonatkozó 466/2014/EU határozat elfogadását követően ezt a 2015. évről szóló jelentést e jogalap követelményei alapján állítottuk össze. E jelentés összefoglalja a határozat hatálya alá tartozó régiókban 2015-ben az EBB saját kockázatára végrehajtott műveleteket is. Az afrikai, karibi és csendes-óceáni országok (AKCS-országok) területén, valamint a tengeren túli országokban és területeken (TOT) végrehajtott EBB-műveletekkel külön éves jelentés foglalkozik.

Mivel az éghajlatváltozás okai és hatásai egyaránt globális mértékűek, az éghajlatváltozás elleni küzdelem finanszírozásnak az Unió határain túli kiterjesztése és bővítése alapvető részét képezi az Unió külső és fejlesztési politikájának. Az EBB központi szerepet játszik ezekben az erőfeszítésekben. 2015-ben is jelentős összegekkel támogatta az éghajlatpolitikai célkitűzéseket: összesen 2 milliárd EUR összegben írt alá ilyen célú finanszírozási szerződéseket, ami a megbízatás hatálya alá tartozó régiókban aláírt összes finanszírozás több mint 30 %-a. Ez hasonló az előző évi adathoz, és jóval meghaladja a teljes EBB-hitelnyújtás 25 %-ában megállapított átfogó célszintet . Tehát a megbízatás jelentős mértékben hozzájárul az éghajlatváltozásra vonatkozó célkitűzéshez; az EBB-műveletek 92 %-át kitevő, az éghajlatváltozás hatásainak enyhítésére irányuló, és az azokhoz való alkalmazkodást szolgáló, az EBB-műveletek 8 %-át kitevő műveletekre helyezve a fő hangsúlyt.

Az éghajlatváltozással kapcsolatos hitelezés túlnyomó többségét továbbra is a közlekedési- és energiaágazat projektjei képezik, amelyek 2015-ben együttesen az Unión kívüli új, éghajlatváltozással kapcsolatos hitelezés 68 %-át tették ki. A mezőgazdasági és erdészeti ágazat is változatlanul fontos szerepet játszik.

Az éghajlatváltozással kapcsolatos 2015-ös új projektek közé hat közlekedési ágazatbeli projekt tartozik, amelyek többek között metróvonalak építését és városi tömegközlekedési rendszerek létesítését ölelik fel.

Nyolc 2015-ös új energiaágazati projekt segíti elő az éghajlatváltozás mérséklését, valamint számos, több ágazaton átívelő projekt rendelkezik a megújulóenergia-termelést hangsúlyozó komponenssel.

A mezőgazdasági és erdészeti projektek kritikus szerepet tölthetnek be, nem csupán az éghajlatváltozás hatásainak szénmegkötéssel történő enyhítésében, hanem az élelmiszer-termelési rendszerek változó éghajlati mintázatokkal szembeni rezilienciájának növelésében is. Az erdőtelepítést célzó projekt nem csupán az éghajlatváltozás hatásainak szénmegkötéssel történő enyhítését segíti elő, hanem az éghajlatváltozás hatásaihoz való alkalmazkodást is az erózióvédelem előtérbe helyezésével. Az éghajlatváltozással kapcsolatos hitelezés utóbbi dimenziójáról gyakran megfeledkeznek amiatt, hogy hiányzik az alkalmazkodási célú hitelnyújtási szándék, és ennek az ágazatnak kicsi a vonzereje a magánszektorbeli befektetők számára. Mivel azonban a határozatban foglalt régiók különösen ki vannak téve az éghajlat jelenlegi változékonyságának és a jövőbeli éghajlatváltozásnak, az EBB nagyobb mértékben beépíti az éghajlatváltozás hatásaival szembeni reziliencia szempontját a projektekbe. Ez kiterjed a technikai segítségnyújtásra és a megfelelő tervezésre, valamint az alkalmazkodásra irányuló célzott beruházások – például az árvízvédelem és védelmi intézkedések – támogatására.

Az EBB-nek az éghajlatváltozással kapcsolatos fellépés általános érvényesítésére tett erőfeszítései közé tartozik a szénlábnyom felmérés, amelynek során becslést és jelentést készít projektjeinek üvegházhatásúgáz-kibocsátásáról. A 2015-ös szénlábnyom felmérésben a külső hitelezési megbízatás alá tartozó régióból 23 projekt szerepelt. Ezek összesen 2,7 milliárd EUR értékű EBB aláírást, illetve allokáció-jóváhagyást képviselnek. A kapcsolódó teljes abszolút ÜHG-kibocsátás a becslések szerint 1,4 Mt CO2-egyenérték évente (az alacsony abszolút számok a nagyszámú szénmegkötő erdészeti projektnek köszönhetők), az azonos finanszírozásból származó megtakarított/elkerült kibocsátás pedig a becslések szerint összességében véve 1,3 Mt CO2-egyenérték évente.

A külső hitelezési megbízatás alá tartozó régiókra vonatkozó éghajlatváltozási stratégia és az EBB közelmúltban jóváhagyott éghajlatváltozási stratégiája egyaránt hangsúlyozza az EBB-projektekhez kapcsolódó vagyoni eszközök, közösségek és ökoszisztémák rezilienciájának növelésére irányuló kockázatkezelési megközelítések előmozdítását. Az EBB szektorokon és régiókon átívelő, az éghajlattal kapcsolatos kockázatok és sebezhetőségek vizsgálatára irányuló eszközt dolgoz ki a projektek sebezhető pontjainak azonosítása és kezelése céljából. Az eszköz lehetővé teszi az EBB számára, hogy prioritásokat állapítson meg és a finanszírozása keretében támogatást nyújtson az alkalmazkodási fellépéseknek. Az EBB az Európai Parlamenttel szemben kötelezettséget vállalt arra, hogy a projektek sebezhető pontjainak kezelése érdekében az értékelést megelőző szakaszban rendszeresen ellenőrzi a külső hitelezési megbízatás alá tartozó (és az AKCS-országokban megvalósuló) összes új művelet éghajlattal kapcsolatos kockázatait. A rendszer még a fejlesztés utolsó szakaszában van, azonban a tervek szerint 2017-re elkészül a teljesen integrált rendszer. 2015-ben a külső hitelezési megbízatás alá tartozó összes projektet átvizsgálták. A projektek zöme közepes vagy magas kockázati besorolást kapott.

Regionális integráció

2015-ben az EBB összesen 16 olyan finanszírozási szerződést írt alá 2,3 milliárd EUR értékben, amelyek a regionális integráció célját szolgálják (2014-ben ez az összeg 1,6 milliárd EUR volt). A csatlakozás előtt álló régióban kilenc (együttesen 1 255 millió EUR-s) hitelkeret támogatja a regionális integrációt a nemzetközi együttműködés előmozdítása és az Unióhoz történő gazdasági felzárkózás támogatása révén. A közlekedési ágazatban aláírt három projekt az országok közötti mobilitás megkönnyítését célozza (524 millió EUR). A regionális integráció keretében 2015-ben aláírt másik 4 projekt a mezőgazdasági, vízügyi, energiaipari és szilárd hulladék ágazatból származik.

3.2.A HATÁROZAT HATÁLYA ALÁ TARTOZÓ RÉGIÓKBAN NYÚJTOTT EBB-FINANSZÍROZÁS VOLUMENÉNEK ÁTTEKINTÉSE

Az 1. táblázat áttekintést nyújt a határozatok hatálya alá tartozó régiókban 2015-ben biztosított EBB-finanszírozás volumenéről.

1. táblázat: Az EBB 2015-ben aláírt finanszírozási műveletei

Érintett országok Uniós garancia alá tartozó műveletek Saját kockázatú EBB-műveletek Összesen (millió EUR) Összkezesség Politikai kockázati garancia Összesen Csatlakozás előtt álló országok 957 0 957 1565 2522 Földközi-tengeri országok 1211 65 1276 141 1417 Keleti szomszédság országai és Oroszország 1426 55 1481 0 1481 Ázsia és Latin-Amerika 821 150 971 150 1121 Dél-Afrika 50 100 150 0 150 Összesen 4465 370 4835 1856 6691

Megjegyzések: A földközi-tengeri országok tekintetében a fenti saját EBB-forrásokon felül további 2 millió EUR értékben írtak